Diari Oficial de la Generalitat Valenciana


Sumari del DOGV 2909, del 15-01-1997 (1997/848989)

RESOLUCIÓ de 5 de desembre de 1996, del secretari general de la Conselleria de Sanitat i Consum, per la qual s'autoritza la creació de la Unitat de Referència d'Hipertensió Arterial i Valoració de Riscos Vasculars en l'Hospital Clínic Universitari de València.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2909

Data del DOGV
:   15-01-1997

Secció del DOGV
:   ALTRES DISPOSICIONS

Número del document
:   1997/848989


Data del document
:   05-12-1996

Organisme emissor
:   Conselleria de Sanitat i Consum

Tipus de document
:   Resolució

RESOLUCIÓ de 5 de desembre de 1996, del secretari general de la Conselleria de Sanitat i Consum, per la qual s'autoritza la creació de la Unitat de Referència d'Hipertensió Arterial i Valoració de Riscos Vasculars en l'Hospital Clínic Universitari de València. [  
Vist l'expedient d'acreditació d'una Unitat de Referència d'Hipertensió Arterial i Valoració de Riscos Vasculars.   
Antecedents de fet  
El 4 de juny de 1996, el director gerent Sr. José Ortega, de l'Hospital Clínic Universitari de València, sol·licita l'acreditació de la Unitat de Referència d'Hipertensió Arterial i Valoració de Riscos Vasculars, adjuntant a la sol·licitud la documentació següent: acord de la Comissió de Direcció d'aqueix hospital, que sol·licita la iniciació dels tràmits d'acreditació; certificació emesa per un tècnic competent sobre les instal·lacions industrials on s'ubicarà la unitat; currículum del Dr. Manuel Labiós Gómez; memòria amb les condicions generals, treball en la Unitat d'Hipertensió Arterial, anàlisi i planificació estratègica de la unitat, recursos disponibles i diferents protocols d'actuació.  
El Servei d'Ordenació Sanitària de l'Àrea de Planificació Sanitària, informa desfavorablement amb data 13 de juny de 1996, per no figurar entre la documentació aportada la proposta de la Direcció General del Servei Valencià de Salut, la qual es demana a la direcció general esmentada amb data 18 de juny de 1996.   
El 27 de juny de 1996, el director gerent de l'hospital tramet uns escrits de Vicente López Merino, José Redón i José Carmena sobre l'acreditació en tràmit. Aquesta documentació es va enviar a la Direcció General del Servei Valencià de Salut per afegir-la a l'expedient.   
Amb data 26 de juliol de 1996, el director general del Servei Valencià de Salut informa favorablement sobre l'acreditació de la unitat de referència.   
Amb data 11 de setembre de 1996, es publica en el Diari Oficial de la Generalitat Valenciana una resolució del secretari general de la Conselleria de Sanitat i Consum per la qual se sotmet a informació pública l'expedient de creació de la Unitat de Referència d'Hipertensió Arterial de l'Hospital Clínic Universitari de València.   
Un escrit amb data de registre d'entrada de 4 d'octubre de 1996, de Vicente López Merino i de José Redón Mas, que presentava les al·legacions següents: nul·litat de la Resolució de 5 de juny de 1996 per defecte de procediment previ. Incompliment dels requisits formals de tramitació segons que estableix l'Ordre de 10 d'abril, de la Conselleria de Sanitat i Consum. Mancances de la unitat de referència en activitat assistencial, docent i investigadora i inexactitud en la descripció dels recursos. Falta d'idoneïtat en la persona que sol·licita la unitat de referència. Actuació conjunta dels serveis de cardiologia, endocrinologia i medicina interna en el camp de la hipertensió arterial i risc vascular.  
Amb data 8 d'octubre, l'Àrea de Planificació Sanitària tramet, per al seu informe, a la Direcció General del Servei Valencià de Salut, les al·legacions presentades pels senyors López i Redón. Es posa de manifest que per part de l'Àrea de Planificació Sanitària es consideren infundades, pel que fa referència a l'incompliment dels requisits formals de la tramitació, segons que estableix l'Ordre de 10 d'abril de 1989, de la Conselleria de Sanitat i Consum, per la qual es regula el procediment d'autorització de centres, serveis i establiments sanitaris.   
Amb data 8 de novembre, la Direcció General del Servei Valencià de Salut, remet informe del director per a la Gestió d'Assistència Especialitzada en la qual es dictamina de manera contrària al que exposen les al·legacions plantejades en el recurs, relacionades amb els aspectes assistencials, segons les consideracions següents:  
La sol·licitud d'acreditació la formula el director gerent de l'hospital, davant el director general del Servei Valencià de Salut previ informe de la comissió de direcció de l'hospital, després de l'estudi de la memòria descriptiva de la unitat, que inclou la justificació de la necessitat de la seua creació, finalitat, projecte funcional i idoneïtat científica i material.  
Que en la seua constitució ha d'incloure, com a criteri general i prioritari, la major integració possible de recursos humans i materials, sense perjudici que es nomene un responsable entre els membres que la componguen, estant d'acord que l'actuació conjunta dels serveis de medicina interna, cardiologia i endocrinologia redundarà en una major qualitat de l'activitat assistencial de la Unitat de Referència d'Hipertensió Arterial.  
Fonaments jurídics  
1. La Secretaria General de la Conselleria de Sanitat i Consum és competent per a resoldre segons que disposa l'article 7 del Decret 122/1988, de 29 de juliol, del Consell de la Generalitat Valenciana.   
2. Es compleix el que disposa l'article 15.1 del Decret 174/1992, de 26 d'octubre, del Consell de la Generalitat Valenciana, i també l'Ordre de 10 d'abril de 1989, de la Conselleria de Sanitat i Consum.   
Vistos els antecedents de fet i els preceptes legals citats i els altres de pertinent aplicació, resolc concedir l'autorització al Servei Valencià de Salut per a la creació de la Unitat d'Hipertensió Arterial i Valoració de Riscos Vasculars, de l'Hospital Clínic Universitari, situat a l'av. de Blasco Ibáñez, 17 de València.  
València, 5 de desembre de 1996.- El secretari general: Juan Oliver Chirivella.